།བཅོམ་ལྡན་འདས་དཔལ་རྡོ་རྗེ་འཇིགས་བྱེད་ལྷ་བཅུ་གསུམ་
མའི་རས་བྲིས་ཀྱི་དཀྱིལ་འཁོར་དུ་དབང་བཞི་རྫོགས་པར་
བསྐུར་བའི་ཆོ་ག་ལག་ལེན་རབ་གསལ་ལས་
དངོས་གཞིའི་ཆོ་ག་བཞུགས་སོ། །
དབང་དངོས་གཞི་བསྐུར་ཚུལ་ནི། སློབ་མ་ལ་དབང་བསྐུར་བ་ལ་བླ་མ་
རང་གི་དམ་ཚིག་གསོ་ཕྱིར་བདག་འཇུག་ངེས་པར་བྱ་དགོས་པས། དཀྱིལ་འཁོར་
བསྒྲུབས་ ཤིང་ མཆོད་ ནས་ རང་ ཉིད་ དཀྱིལ་ འཁོར་ དུ་ འཇུག་ ཅིང་ དབང་ བཞི་
རྫོགས་པར་བླངས་ལ་དཀྱིལ་འཁོར་གྱི་མདུན་དུ་འགྲེང་ནས་ཐལ་མོ་སྦྱར་ཏེ།
འོད་ གསལ་ བ་ ལས་ ཡང་ དག་ འབྱུང་། །རྡོ་ རྗེ་ སེམས་ དཔའ་ བདེ་ ཆེན་ པོ། །
གཟུགས་ བརྙན་ གྱི་ ནི་ དཔེ་ ཡང་ སྟེ། །དཀྱིལ་འཁོར་ཡང་ནི་དེ་དང་མཚུངས། །
བདེན་པ་འདི་ཡིས་སློབ་མ་རྣམས། །ཐུགས་ཀྱི་དཀྱིལ་འཁོར་དག་ཏུ་གཞུག
འཁོར་ལོ་རྫུ་འཕྲུལ་མ་ལུས་པ། །མཐོང་ན་སྡིག་པ་མཐའ་དག་སྤོང་། །དེ་བཞིན་
གཤེགས་ ་ པ་ ཀུན་ གྱི་ གནས། །རྡོ་ རྗེ་ ཡེ་ ཤེས་ སྒྲུབ་ བྱེད་ པ། ། །སྙིང་ པོའི་ དཀྱིལ་
འཁོར་འདི་རུ་ནི། །བདག་གིས་སློབ་མ་གཞུག་པར་བགྱི། །ཆོས་ཀྱི་དབྱིངས་ཀྱི་
བྱིན་ རླབས་ དང་། །དམ་ ཚིག་ དྲན་ པར་ བྱས་ པ་ ལས། །ཞུགས་ པ་ དེ་ བཞིན་
གཤེགས་ པ་ཀུན། །ཕུན་ སུམ་ ཚོགས་པ་ཐམས་ཅད་སྩོལ། ། །ཞེས་ བདེན་ སྟོབས་
བརྗོད་ལ། དཀྱིལ་འཁོར་ལ་གསོལ་བ་བདབ་བོ། །དེ་ནས་སློབ་མ་རྣམས་ལས་
བུམ་གྱི་ཁྲུས་བྱ་ཞིང་། གུ་གུལ་གྱིས་བདུགས་ནས་མདུན་དུ་འཁོད་པ་ལ་རྨི་ལམ་
།
-217-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༧༽
དང་།
བཟང་ངན་དྲིས་ལ། རྨི་ལམ་བཟང་བ་བླ་མ་དང་དཀོན་མཆོག་གསུམ་མཐོང་བ་
དང་། ཉི་མ་དང་ཟླ་བ་མཐོང་བ་དང་། ཁང་བཟང་དང་རི་མཐོན་པོ་ལ་འཛེག་པ་
ནམ་མཁར་ཕུར་པ་སོགས་རྨིས་ན་བཟང་ཞིང་། མུན་པའི་ནང་དུ་འཐུམས་
པ་དང་། ཐུར་དུ་འགྲོ་བ་སོགས་རྨིས་ན་ངན་ལ། དེ་ལྟར་རྨི་ལམ་བཟང་པོ་རྨིས་ན་
ལེགས་ཤིང་། ངན་པ་རྨིས་ན་ངེད་ཀྱི་བུམ་ཆུ་གཏོར་བའི་ཚེ་ཁྲོ་བོ་རལ་གྲི་གཤིན་
རྗེའི་གཤེད་སྐུ་ལས་མེ་འབར་བ་མང་པོ་ཁྱེད་རང་རྣམས་ཀྱི་ལུས་ལ་ཐིམ་པས་རྨི་
ལྟས་ ངན་ པ་ མྱོང་ འགྱུར་ འབྲས་ བུ་ དང་ བཅས་ པ་ཐམས་ཅད་ ཡེ་ ཤེས་ ཀྱི་མེས་
བསྲེགས་ཏེ་དག་པར་ སོམས། ཞེས་བརྗོད་ཅིང་ ལས་ བུམ་ གྱི་ཁ་ རྒྱན་ གྱིས་ ཆུ་
བླངས་ ལ་སློབ་མ་རྣམས་ལ་གཏོར་ཞིང་། ༀ་ཁརྦྷ་དྲྀཀ་ཧཱུཾ་ཕཊ། ཅེས་པ་མང་དུ་
བརྗོད་དོ། །དེ་ནས་སློབ་མ་རྣམས་ལ་འདི་ལྟར་བརྗོད་དེ། དཀྱིལ་འཁོར་འདི་ཉིད་
ཐ་མལ་བའི་རྣམ་པ་ཅན་མིན་པར་དཔལ་རྡོ་རྗེ་འཇིགས་བྱེད་ཆེན་པོའི་ཡེ་ཤེས་
རང་སྣང་ལས་གྲུབ་པའི་གཞལ་ཡས་ཁང་དངོས་ཡིན་སྙམ་པ་དང་། གཞལ་ཡས་
ཁང་འདིའི་ནང་དུ་བླ་མ་དང་དབྱེར་མེད་པའི་དཔལ་རྡོ་རྗེ་འཇིགས་བྱེད་ཆེན་པོ་
འཁོར་དང་བཅས་པ་དངོས་སུ་བཞུགས་པའི་མོས་པ་བརྟན་པོ་དང་། གཞལ་ཡས་
ཁང་གི་ཤར་སྒོའི་མདུན་སྣ་ཚོགས་རྡོ་རྗེའི་དབུས་རྭའི་ཐད་ཙམ་དུ་ཁྱེད་རང་རྣམས་
གནས་པར་མོས་ནས་བླ་མ་དང་དཀྱིལ་འཁོར་གྱི་གཙོ་བོ་ཐ་མི་དད་པའི་ཞབས་
དྲུང་དུ་དཀྱིལ་འཁོར་དུ་འཇུག་པའི་སྐོར་རྣམས་ཞུ་བའི་ཡོན་དུ་མཎྜལ་ཞིག་མཛད་
པར་ ཞུ། ཞེས་ བརྡ་ སྤྲད་ ནས་ མཎྚལ་ དབུལ་ དུ་ གཞུག་གོ ། །དེ་ནས། ཁྱེད་ རང་
རྣམས་པུས་མོ་བཙུགས། ཐལ་མོ་སྦྱར་ཏེ་གུས་པ་ཆེན་པོའི་སྒོ་ནས་གསོལ་བ་
འདེབས་པ་འདིའི་རྗེས་ཟློས་མཛོད། རོ་ལངས་མ་དང་ལྷན་ཅིག་སྦྱོར། །ཞེས་པ་
-218-

འཇིགས་བྱེད་ལྷ་བཅུ་གསུམ་མའི་རས་བྲིས་ཀྱི་དཀྱིལ་འཁོར་གྱི་དབང་ཆོག་ལག་ལེན་རབ་གསལ་ལས་དངོས་གཞིའི་ཆོ་ག
ནས། མགོན་པོས་བདག་ནི་གཞུག་ཏུ་གསོལ། །ཞེས་པའི་བར་ལན་གསུམ་རྗེས་
ཟློས་བྱེད་དུ་གཞུག་གོ །དེ་ནས། ཁྱེད་རང་རྣམས་དབང་ཞུ་བ་ལ་ཐ་མལ་བའི་
སྣང་ཞེན་གྱི་དབང་དུ་མ་སོང་བར་ལྷའི་ང་རྒྱལ་བརྟན་པོ་བྱ་དགོས་པས། ངེད་ཀྱི་
ཚིག་རིས་ལྟར། ཁྱེད་རང་གཏི་མུག་གཤིན་རྗེའི་གཤེད་དངོས་ཡིན་སྙམ་པའི་ང་
རྒྱལ་དང་གསལ་སྣང་བརྟན་པོ་མཛོད། ཅེས་བརྡ་སྤྲད་ལ། སློབ་མ་རྣམས་གཏི་
མུག་ གཤིན་ རྗེ་གཤེད་དཀར་ པོ་ ཞེས་པ་ནས། པདྨ་འཛིན་པར་གྱུར། ཅེས་པའི་
བར་བརྗོད། དེ་ནས། ཁྱེད་རང་རྣམས་ལྷར་བསྐྱེད་པ་དེ་མི་བརྗེད་པར་དྲན་ པ་
གསོ་བའི་ཕྱིར་དུ་ཆས་འཇུག་བྱེད་པ་ཡིན་ལ། ཆས་འཇུག་འདི་ལ་རྒྱས་བསྡུས་
གཉིས་ལས། རྒྱས་པ་བྱེད་ན་སྨད་གཡོགས་དང་སྟོད་གཡོགས་དང་། གཙུག་ཏོར་
རྣམས་སྔགས་དང་བཅས་ཏེ་བྱིན། རྡོ་རྗེ་འཇིགས་བྱེད་ཀྱི་གོ་ཆ་འདི་ལ་ཆས་འཇུག་
བསྡུས་པ། མེ་ཏོག་ཕྲེང་བ་དང་། མིག་དར་གཉིས་ངེས་པར་དགོས་ཤིང་། དེས་
ཆོག་པར་གསུངས་པས། དཀྱིལ་འཁོར་གྱི་གཙོ་བོ་ལས་རང་འདྲ་གཉིས་པ་བླ་མ་
རྡོ་རྗེ་འཇིགས་བྱེད་ཞལ་གཅིག་ཕྱག་གཉིས་པ་ཞིག་འཐོན་ནས་ཕས་བུ་སྐྱོང་བ་
ལྟར་ཁྱེད་རང་རྣམས་ལ་མེ་ཏོག་གི་ཕྲེང་བ་རེ་གཏད་བྱུང་སྙམ་པའི་མོས་པ་མཛོད།
ཅེས་བརྡ་སྤྲད་ནས། ཨཱཿཁཾ་བི་ར་ཧཱུཾ། ཞེས་མེ་ཏོག་གི་ཕྲེང་བ་གཏད། ཨོཾ་ཙཀྵ་བནྡྷ་
ཝཱ་ར་མ་ན་ཡ་ཧཱུཾ། ཞེས་མིག་དར་བྱིན་ལ་འཆིང་དུ་གཞུག་གོ །དེ་ནས་ངེད་ཀྱིས་
ལས་བུམ་གྱི་ཆུ་གཏོར་བ་དང་མཉམ་དུ་ཁྱེད་རང་རྣམས་དཀྱིལ་འཁོར་དུ་འཇུག་
པ་ལ་བར་དུ་གཅོད་པའི་བགེགས་ཐམས་ཅད་བསྐྲད་ནས་སླར་ལྡང་བ་མེད་པར་
བྱས་སོང་སྙམ་དུ་མོས་པ་མཛོད། ཅེས་བརྡ་སྤྲད་ལ། ༀ་ཁརྦྷ་དྷྲྀཀ་ཧཱུཾ་ཕཊ། ཅེས་
བརྗོད་ཅིང་ལག་པ་གཡས་པས་རྡོ་རྗེ་དང་བཅས་པའི་ལས་བུམ་གྱི་ཁ་རྒྱན་གྱིས་ཆུ་
-219-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༧༽
བླངས་ལ་སློབ་མ་རྣམས་ལ་གཏོར་རོ། །ད་ཁྱེད་རང་རྣམས་ཐུགས་བསམ་འདི་
བཞིན་དུ་མཛད་པར་ཞུ། རྒྱལ་བའི་གསུང་རབ་ཐམས་ཅད་ཀྱི་ནང་ནས་རབ་དང་
ཕུལ་དང་རྩེ་མོར་གྱུར་པ་སྙིགས་དུས་ཀྱི་ཚེ་ཐུང་གཅིག་ལ་སངས་རྒྱས་ཀྱི་གོ་འཕང་
སྟེར་བའི་གདམས་ངག་ཟབ་མོ་ནི་གསང་སྔགས་བླ་མེད་ཀྱི་རྒྱུད་ཡིན་པ་དང་།
དེའི་ནང་ནས་ཀྱང་ཟབ་པ་ལས་ཀྱང་ཆེས་ཟབ་ཅིང་བྱིན་རླབས་ཀྱི་གཏེར་ཆེན་པོ་
དཔལ་རྡོ་རྗེ་འཇིགས་བྱེད་ཆེན་པོའི་དཀྱིལ་འཁོར་དུ་ཞུགས་ནས་དབང་ཞུ་བའི་
ཕྱིར་བླ་མ་དང་དཀྱིལ་འཁོར་གྱི་གཙོ་བོ་ཐ་མི་དད་པའི་ཞབས་དྲུང་དུ་བྱང་སེམས་
ཀྱི་སྡོམ་པ་ལེན་སྙམ་པ་དང་། བདག་གིས་མ་གྱུར་སེམས་ཅན་ཐམས་ཅད་ཀྱི་དོན་
དུ་རྫོགས་པའི་སངས་རྒྱས་ཀྱི་གོང་ འཕང་རིན་པོ་ཆེ་ཅི་ནས་ཀྱང་ཐོབ་པར་བྱ།
དེའི་ཕྱིར་དུ་བྱང་སྡོམ་བཟུང་ནས་རྒྱལ་སྲས་ཀྱི་སྤྱོད་པ་མཐའ་དག་ལ་ཚུལ་བཞིན་
དུ་བསླབ་པར་བྱའོ་སྙམ་དུ་འདུན་པ་ཤུགས་དྲག་ཏུ་བསྐྱེད་ལ་བྱང་སྡོམ་འཛིན་པ་
འདིའི་ རྗེས་ ཟློས་ མཛོད། ཅེས་ བརྡ་ སྤྲད་ ལ། དཀོན་ མཆོག་ གསུམ་ ལ་ བདག་
སྐྱབས་མཆི། །ཞེས་པ་ནས། འགྲོ་ ལ་ ཕན་ ཕྱིཪ་ སངས་ རྒྱས་ འགྲུབ་ པར་ཤོག །
ཅེས་པའི་བར་རྗེས་ཟློས་བྱེད་དུ་བཅུག །གཉིས་པའི་ཡང་རྗེས་ཟློས་མཛོད། ཅེས་
བརྡ་སྤྲད་ལ་གཉིས་པ་བྱ། གསུམ་པ་འདིའི་རྗེས་ཟློས་བྱས་ཏེ། འགྲོ་ལ་ཕན་ཕྱིར་
སངས་རྒྱས་གྲུབ་པར་ཤོག །ཅེས་པའི་ཚིག་རྫོགས་པ་དང་མཉམ་དུ་ཁྱེད་རང་
རྣམས་ཀྱི་རྒྱུད་ལ་བྱང་སྡོམ་སྐྱེས་བྱུང་སྙམ་པའི་འདུན་པ་ཤུགས་དྲག་དང་དགའ་བ་
ཁྱད་པར་ཅན་རེ་བསྒོམ་དགོས་པས་དོན་དེ་ཐུགས་ལ་གཞོག་ལ་གསུམ་པའི་རྗེས་
ཟློས་མཛོད། ཅེས་བརྡ་སྤྲད་ལ་གསུམ་པའི་རྗེས་ཟློས་བྱེད་དུ་གཞུག་གོ །དེ་ནས་
འདི་ ལྟར་བརྗོད་དེ། གསང་ སྔགས་ བླ་ མེད་ ཀྱི་ ལམ་ ལ་ འཇུག་ པ་ ལ་ བྱང་ ཆུབ་
- 220-

འཇིགས་བྱེད་ལྷ་བཅུ་གསུམ་མའི་རས་བྲིས་ཀྱི་དཀྱིལ་འཁོར་གྱི་དབང་ཆོག་ལག་ལེན་རབ་གསལ་ལས་དངོས་གཞིའི་ཆོ་ག
པས།
སེམས་དཔའི་སྡོམ་པ་ཐོབ་པ་ཙམ་གྱིས་མི་ཆོག་སྔགས་སྡོམ་ངེས་པར་ལེན་དགོས
སྔགས་སྡོམ་ཞུ་བའི་ཆེད་དུ་གསོལ་བ་འདེབས་པ་འདིའི་རྗེས་ཟློས་མཛོད།
ཅེས་ བརྡ་ སྤྲད་ ལ། ། འཁོར་ ལོ་ ཕྱིར་ མི་ ལྡོག་ པའི་ དབང་། །ཞེས་ པ་ ནས། སློབ་
དཔོན་ བདག་ འགྱུར་ གསུང་ དུ་ གསོལ། །ཞེས་པའི་ བར་ གྱི་ རྗེས་ ཟློས་ བྱེད་ དུ་
བཅུག་གོ །དེ་ནས་སྔགས་སྡོམ་འཛིན་པ་ལ་ཐུགས་བསམ་འདི་བཞིན་དུ་མཛོད།
བླ་མ་དང་དཀྱིལ་འཁོར་གྱི་ལྷ་ཚོགས་ཕྱོགས་བཅུའི་རྒྱལ་བ་སྲས་བཅས་གནས་
གསུམ་གྱི་དཔའ་བོ་མཁའ་འགྲོ་ཆོས་སྐྱོང་སྲུང་མ་དང་བཅས་པ་རྣམས་དཔང་དུ་
བཞག་སྟེ། རིགས་ལྔ་སྤྱི་དང་སོ་སོའི་དམ་ཚིག་དང་སྡོམ་པ་རྣམས་བྱང་ཆུབ་མ་
ཐོབ་ཀྱི་བར་དུ་ཚུལ་བཞིན་དུ་བསྲུང་བར་བྱའོ་སྙམ་པའི་འདུན་པ་ཤུགས་དྲག་ཏུ་
བསྐྱེད་ནས་ སྔགས་ སྡོམ་ འཛིན་ པ་ འདིའི་ རྗེས་ ཟློས་མཛོད། ཅེས་བརྡ་ སྤྲད་ ལ།
སངས་ རྒྱས་ བྱང་ ཆུབ་ སེམས་ དཔའ་ཀུན། ། །ཞེས་ པ་ ནས། སེམས་ཅན་ མྱ་ ངན་
འདས་ ལ་ འགོད། །ཅེས་ པའི་ བར་ རྗེས་ ཟློས་ བྱ། གཉིས་ པའི་ ཡང་ རྗེས་ ཟློས་
མཛོད། ཅེས་བརྡ་སྤྲད་ལ། གཉིས་པའི་རྗེས་ཟློས་བྱ། གསུམ་པའི། སེམས་ཅན་
མྱ་ངན་འདས་ལ་འགོད། །ཅེས་པའི་ཚིག་རྫོགས་པ་དང་མཉམ་དུ་ཁྱེད་རང་རྣམས་
ཀྱི་རྒྱུད་ལ་སྔགས་སྡོམ་སྐྱེ་བ་ཡིན་པས་ཐོབ་བློ་གལ་ཆེ་ཞིང་། ད་སྔགས་སྡོམ་ཐོབ་
ནས་རིག་པ་འཛིན་པར་གྱུར་སོང་སྙམ་དུ་དགའ་བ་རེ་ཡང་བསྒོམ་དགོས་པ
དོན་དེ་ཐུགས་ལ་གཞོག་ལ་གསུམ་པའི་རྗེས་ཟློས་མཛོད། ཅེས་བརྡ་སྤྲད་ནས་
གསུམ་པ་བྱའོ། །དེ་ལྟར་བྱང་སེམས་དང་སྔགས་ཀྱི་སྡོམ་པ་ཐོབ་པ་ནི་ཕན་ཡོན་
ཚད་མེད་པ་དང་ལྡན་ཞིང་སྡོམ་པ་གཉིས་པོ་འདིའི་བསླབ་བྱ་ལ་ལེགས་པར་སློབ་
ནུས་ན་ལམ་གཞན་བསྒོམས་པ་ཆེར་མ་བྱུང་ཡང་ཕྱི་མ་ངན་སོང་ལས་ཐར་ཏེ་ཆོས་
-221-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༧༽
ལྡན་གྱི་རྟེན་ཁྱད་པར་ཅན་ཞིག་ཏུ་ངེས་པར་སྐྱེ་བ་དང་། རྟེན་དེ་ལ་སྔགས་ལམ་
ཉམས་སུ་བླངས་ཏེ་ལམ་གོང་ནས་གོང་དུ་བགྲོད་ནུས་པར་རྒྱུད་དང་གྲུབ་ཆེན་གྱི་
གཞུང་ལས་མཐུན་པར་གསུངས་པས་ཇི་ལྟར་ཁས་བླངས་པའི་དམ་ཚིག་དང་སྡོམ་
པ་རྣམས་སྲོག་ལས་ཀྱང་གཅེས་པར་བསྲུང་བར་མཛོད་ཅིག །ཅེས་བརྡ་ འཕྲོད་
ངེས་སུ་བྱའོ། །དེ་ནས་རིགས་དང་མོས་པ་འདྲི་བ་ཡིན་པས་ངེད་ཀྱིས། ཀྱཻ་ཁྱོད་སུ་
ཡིན་ཅི་ལ་དགའ། ཞེས་དྲིས་པའི་ལན་དུ། ཁྱེད་རང་རྣམས་ཀྱི་ཐལ་མོ་སྦྱར་ཏེ།
སྐལ་བཟང་བདག་བདེ་བ་ཆེན་པོ་ལའོ། །ཞེས་བརྗོད་དགོས་པས་དེ་ལྟར་མཛོད་
ཅིག །ཅེས་བརྡ་སྤྲད་ལ། དེ་ལྟར་དྲི་ལན་བྱའོ། །དེ་ནས་ངེད་ཀྱིས། དེས་བུ་ལ་ཅི་
ཞིག་བྱ། ཞེས་དྲིས་པའི་ལན་དུ། ཁྱེད་རང་རྣམས་ཀྱིས། སངས་རྒྱས་ མཆོག་ གི་
དམ་ཚིག་བགྱི་འཚལ། །ཞེས་བརྗོད་དགོས་པས་དེ་ལྟར་དུ་མཛོད་ཅིག །ཅེས་བརྡ་
སྤྲད་ལ་དེ་ལྟར་དུ་དྲི་ལན་བྱ། འདི་ནི་གསང་སྔགས་ཀྱི་ལམ་ལ་སློབ་པ་ལ་བྱང་
ཆུབ་ལམ་རིམ་ལ་བློ་འབྱོངས་པ་ཞིག་མེད་མི་རུང་ཡིན་ཞིང་། སྔགས་ལ་ཞུགས་
པའི་དགོས་པ་ཡང་བྱང་ཆུབ་ཀྱི་སེམས་ཤུགས་དྲག་པོས་སེམས་ཅན་གྱི་དོན་དུ་
འཚང་རྒྱ་བ་ལ་རིངས་ནས་ཉེ་ལམ་བདེ་བ་ཆེན་པོ་ལ་དོན་གཉེར་ཤུགས་དྲག་པ་
ཞིག་ངེས་པར་དགོས་པ་ཡིན་ནོ། །ཞེས་བརྡ་འཕྲོད་ངེས་སུ་བྱའོ། །དེ་ནས་ཐམས་
ཅད་རྣལ་འབྱོར་གྱི་སེམས་བསྐྱེད་པ་ནི། ཐུགས་བསམ་འདི་བཞིན་དུ་མཛད་པར་
ཞུ། བྱང་ཆུབ་ཀྱི་སེམས་རིན་པོ་ཆེ་ཤུགས་དྲག་ཏུ་བསྐྱེད་ལ་སེམས་དེ་ཉིད་ཁྱེད་
རང་སློབ་མ་རྣམས་ཀྱི་སྙིང་གར་ཟླ་བའི་དཀྱིལ་འཁོར་ཞིག་ཏུ་གྱུར་པ་དང་། དོན་
དམ་པའི་བྱང་ཆུབ་ཀྱི་སེམས་དབུ་མའི་ལྟེ་བ་གསལ་གཏབ་ལ། དེ་ཉིད་ཟླ་བའི་
སྟེང་དུ་རྡོ་རྗེ་དཀར་པོ་རྩེ་ལྔ་པ་ཞིག་གི་རྣམ་པར་གྱུར་པའི་མོས་པ་ངེད་ཀྱི་ཚིག་
-222-

འཇིགས་བྱེད་ལྷ་བཅུ་གསུམ་མའི་རས་བྲིས་ཀྱི་དཀྱིལ་འཁོར་གྱི་དབང་ཆོག་ལག་ལེན་རབ་གསལ་ལས་དངོས་གཞིའི་ཆོ་ག
རིས་ལྟར་མཛད་པར་ཞུ། ཞེས་བརྡ་སྤྲད་ལ། སེམས་ཅན་ཐམས་ཅད་ཀྱི་དོན་དུ།
ཞེས་པ་ནས། རྡོ་རྗེ་དཀར་པོ་རྩེ་ལྔ་པའི་རྣམ་པར་གྱུར། ཅེས་པའི་བར་བརྗོད་ལ།
ཁྱེད་རང་རྣམས་བསམ་པ་དེ་བཞིན་དུ་བསྐྱེད་ལ་སྔགས་འདིའི་རྗེས་ཟློས་མཛོད།
ཨོཾ་སརྦ་ཡོ་ག་ཙིཏྟཾ་ཨུཏྤ་ཏ་ཡ་མི། ཞེས་པ་རྗེས་ཟློས་བྱེད་དུ་གཞུག་གོ །དེ་ནས་བླ་
མས་མེ་ཏོག་དང་བཅས་པས་སློབ་མའི་སྙིང་གར་རེག་ལ། ༀ་སུ་ར་ཏ་ས་མ་ཡ་སྟཱཾ་
ཧོཿ སིདྷྱ་བཛྲ་ཡ་ཐཱ་སུ་ཁཾ་ཞེས་བརྗོད། འདིའི་ཚེ་བླ་མའི་ཐུགས་ཀ་ནས་བྱང་ཆུབ་
ཀྱི་སེམས་རྣམ་པ་གཉིས་ཀྱི་ངོ་བོ་ཟླ་བ་དང་རྡོ་རྗེ་རེ་ཆད་ནས་ཁྱེད་རང་རྣམས་ཀྱི་
ཐུགས་ཀའི་ཟླ་བ་དང་རྡོ་རྗེ་ལ་ཐིམ་པས་བྱིན་རླབས་ཐོབ་པའི་མོས་པ་བརྟན་པོ་
མཛོད། དེ་ནས་གསང་བར་གདམས་པ་ཞེས་བྱ་བ་དམ་བཞག་བྱེད་པ་ཡིན་པས་
ངེད་ཀྱི་ཚིག་རིས་ལྟར་སྤྱན་དམིགས་མཛོད། ཅེས་བརྡ་སྤྲད་ལ། རྡོ་རྗེ་སློབ་མའི་
མགོ་ཐོག་ཏུ་བཞག་སྟེ། དེང་ཁྱོད་ལ་དེ་བཞིན་གཤེགས་པ་ཐམས་ཅད་ཀྱིས་བྱིན་
གྱིས་བརླབས་པར་འགྱུར་གྱི། ཞེས་པ་ནས། མ་དད་པ་རྣམས་ལའང